**Jack Sheppard** (1702–1724) var en notorisk engelsk ransmann og tyv og innbruddstyv i London i det tidlige 18. århundre. Han var kjent for sine kriminelle handlinger og hans forsøk på å unnslippe sin straff. Hans gjentatte arrestasjoner var del av undergangen for den notoriske «Tyvefangergeneralen» (og tyven) Jonathan Wild.

Liv og virke
------------

### Bakgrunn

Sheppard ble født den 4. mars 1702 i Spitalfields-området i London, til en tømrer ved navn John Sheppard (i sin livstid bedre kjent som Jack Sheppard, eller «Gentleman Jack» eller «Jack the Lad»). Faren døde da Sheppard var ung, men han tok likevel hans arbeid. 

### Forbryter

Men han kom raskt i dårlig selskap, og begynte å spe på lønna si med inntekter fra innbrudd og tyverier. Når Sheppard ble arrestert, brøt han seg ofte ut; han sagde seg gjennom et tretak fra St. Giles-fengselet, og rømte fra Newgate fengsel intet mindre enn tre ganger i 1724.

Første gang han rømte, filet han over håndjerna sine, laget et hull i veggen, og brukte sengetøyet sitt til å fire seg ned. Den andre gangen (30. august, han var allerede dømt til døden) rømte han ved å kutte en spiker fra et vindu brukt til å snakke med besøkende. 14. oktober klarte han igjen å rømme, til tross for at han satt i et spesielt forvaringsrom. Han brukte en spiker til å låse opp kjettingene som holdt ham fast, og brukte en jernstang som var blitt brukt til å stenge en peis, til å bryte seg gjennom dørene og veggene, og brukte siden et laken for å svinge seg over til taket på et hus like ved.

Han var i frihet i bare to uker før han igjen ble arrestert. Han planla enda et rømningsforsøk – en pennekniv (som han hadde tenkt å bruke til å kutte båndene på veien til galgen) ble funnet av en vakt ved Newgate like før Sheppards henrettelse skulle finne sted.

Sheppard ble hengt 16. november 1724 ved Tyburn, og begravd ved kirkegården til St. Martin's-in-the-Fields.

### Litterær skikkelse

I 1839 utga J.B. Buckstone skuespillet *Jack Sheppard*, der den unge skurken ble skildret som en folkehelt, et offer for omstendighetene. På scenen ble Jack først spilt av Mary Anne Keeley (f. 1805) på Adelphi-teateret på Strand. Til sist nedla *Lord Chamberlain*, den engelske hoffsjefen, forbud mot ethvert skuespill med navnet «Jack Sheppard» i tittelen.

Referanser
----------

1. 1 2   Find a Grave, Find a Grave-ID 10265, besøkt 9. oktober 2017[Hentet fra Wikidata]
2. 1 2   Social Networks and Archival Context, SNAC Ark-ID w63n336c, besøkt 9. oktober 2017[Hentet fra Wikidata]
3. ↑   Encyclopædia Britannica Online, Encyclopædia Britannica Online-ID biography/Jack-Sheppard-English-criminal, besøkt 9. oktober 2017[Hentet fra Wikidata]
4. ↑   Autorités BnF, data.bnf.fr, besøkt 10. oktober 2015[Hentet fra Wikidata]
5. ↑  «Mary Anne Keeley i rollen som Jack Sheppard». Arkivert fra originalen 25. november 2022. Besøkt 25. november 2022.
6. ↑  Barry Anthony: *Dastardly deeds*

Litteratur
----------

* 2007 - William Harrison Ainsworth  *Jack Sheppard*    ISBN 9781604241037

Eksterne lenker
---------------

* (en) Jack Sheppard – kategori av bilder, video eller lyd på Commons Rediger på Wikidata

* (en) Jack Sheppard – galleri av bilder, video eller lyd på Commons Rediger på Wikidata
* The Newgate Calendar: *Jack Sheppard : A Daring Housebreaker, who made Ingenious Escapes from Prison and even tried to foil his Executioner at Tyburn on 16th of November, 1724*
* *„Jack Sheppard, Jail-Breaker"* i: Rictor Norton: *Early Eighteenth-Century Newspaper Reports: A Sourcebook*
* Kurzbiographie von Jack Sheppard aus: *Lives Of The Most Remarkable Criminals : Who have been Condemned and Executed for Murder, the Highway, Housebreaking, Street Robberies, Coining or other offences* / edited by Arthur L. Hayward. - London : Routledge, 1927 (www.gutenberg.org)
* William Harrison Ainsworth: *Jack Sheppard: A Romance*. - www.gutenberg.org
* Jack Sheppard, BBC

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** BBC Things
 |